Document ID: 32012R1204

KOMMISSIONENS GENNEMFØRELSESFORORDNING (EU) Nr. 1204/2012
af 14. december 2012
om godkendelse af ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser [Castelmagno (BOB)]
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, og
ud fra følgende betragtninger:
(1)
Italiens ansøgning om godkendelse af ændringerne i varespecifikationen for »Castelmagno« er i henhold til artikel 6, stk. 2, og artikel 17, stk. 2, i forordning (EF) nr. 510/2006 blevet offentliggjort i Den Europæiske Unions Tidende (2).
(2)
Luxembourg har indgivet en begrundet indsigelse til Kommissionen i henhold til artikel 7, stk. 3, litra a), i forordning (EF) nr. 510/2006.
(3)
Ved brev af 23. september 2010 opfordrede Kommissionen de berørte parter til at indlede passende konsultationer. Parterne nåede ikke til enighed inden for fristen på seks måneder. Luxembourg trak imidlertid sin indsigelse tilbage ved brev af 2. august 2012. -
VEDTAGET DENNE FORORDNING:
Artikel 1
De ændringer af varebeskrivelsen, der blev offentliggjort i Den Europæiske Unions Tidende den 24. december 2009, og som vedrører betegnelsen i bilaget til denne forordning, godkendes.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2012.

Labels: 3
18
17